1939 թվականի սեպտեմբերի 29-ին Գերագույն դատարանի զինվորական կոլեգիան վճիռ է կայացնում նորից լսել գործը: Բարեբախտաբար քննիչ Կիրակոզովը ձերբակալվել էր որպես արդարադատության ապօրինի եղանակներով աշխատած ժողովրդի թշնամի և նրա զոհերի նկատմամբ հասկանալի բարյացակամություն կար: Այս անգամ գործը քննում էր ավելի արդարամիտ իրավաբան Օլենինը, գործին աջակցում էնաև ՀՀ Ներքին գործերի ժողկոմի տեղակալ, անվտանգության կապիտան, քննչության բաժնի պետ,հետագայում Հայաստանի կոմկուսի կենտկոմի առաջին քարտուղար Սուրեն Թովմասյանը:Նա անկեղծ հարգանք ունենալով հանիրավի մեղադրված գիտնականի ծանրակշիռ վաստակի հանդեպ, ուրախանում է,որ հենց իրեն հանձնարարեցին վերաքննել ու վերանայել գործը:Ընդունելով խափանման միջոցը փոխելու, վճիռը Սուրեն Թովմասյանը նախապես մեքենա է ուղարկում Աշտարակ,այնտեղ գտնվող Սոֆիկին բերելու, և աշխատասենյակ է կանչում Աճառյանին: